ve TA 
- aA! 


Kaptam egy levelet Lendvai Krisztinától, ez 
áll benne: 

s Kedves Dömötör! 

Névnapod alkalmából köszöntelek. Sok boldog 
névnapot kívánok neked! Ha gyűjtesz valamit, írd 
meg! Írjál magadról, de ha titok, hogy ki vagy, 
akkor ne írj! Várom a leveledet! 

Lendvai Krisztina" 

Kedves Krisztina! Köszönöm a névnapi üd- 


) Gyerekek! Gyakran elfelejtitek megírni a 
Ot Gyerekek! címeteket, vagy éppen a nevetek marad le a 


borítékról. Ilyen a helyes címzés: 


vözletet. Nekem nincs titkom, de úgy látom, Megkérek mindenkit, aki naptárt szeretne 
neked van! Eltitkoltad például a címedet! Szí- kapni, hogy leveléhez tegyen válaszborítékot ! 
vesen írnék neked, de nem tehetem, mertnem —  Címezze meg a saját nevére, és ragasszon rá 
tudom, hol laksz. bélyeget is! 


Augusztusi számunk "rejtvényeinek he- 
lyes megfejtése a következő. A sós perec 
nem illik az édességek közé. A teknősbé- 
kák közül egyforma a kör jelű és a szív jelű. 

Szerencsés nyerteseink: Boda Szilvia, 
Karácsony Edina, Tokaji Veronika, Vahid 
Syrus, Budapest — Belső Márti, Fűzvölgy — 
Boda Ágnes, Üllő — Budavári Attila, Komá- 
rom — Búzás Tímea, Bicske — Csonka 
Ferenc, Keszthely —  Czagány Noémi, 
Aszaló — Gohér Edina, Bag — Görbe Mária, 
Szolnok — Horváth Éva, Kiliti Ivett, Székes- 
fehérvár — Kakuk Zoli, Salgótarján — 
Kelemen Árpád, Cegléd — Kiss Hajnalka és 
Andrea, Geresdlak — Klem Ivett, Nyíregy- 
háza -—— Kránitz Noémi, Tengelic — Kuklis 
Krisztián, Kiskunmajsa — Orova Nikolett és 


Zoltán, Sárszentlőrinc — Rózsás Zsuzsanna, 
Szombathely — Rumpler Erika, Kisláng. 

Júliusi számunkban is adtunk feladatot 
Állatkerti séták című sorozatunkban, A fel- 
adat helyes megfejtése: a képen látható 
három állat közül a zsiráf a legmagasabb 
állat. 

1945 gyerek dobta be a megfejtést a 
budapesti állatkertben elhelyezett ládánk- 
ba. Közülük sorsoltuk ki annak a tíz gye- 
reknek a nevét, akik ajándékot kapnak: 

Balás Emese, Fellner Gábor, Kerezsi 
Örkény, Rácz György, Szőr Ildikó, Buda- 
pest — Lakatos Lilla, Pécs — Mikus Tamás, 
Csátalja — Ollé József, Esztergom — 
Petróczki Zsuzsanna, Gyula — Tóth Mari 
anna, Verseg. 


" 


j Ezek Zongor Klárika és Veronika veszprémi 
olvasóink munkái. Őszi termésekből, faleve- 
lekből ragasztották a képeket. i TR - sét SE) 

D . Gyakran ébredünk ködös regét j 
úg ekre. Úgy érezzük, felhők között ) 


" lépkedünk ; egymást is alig látjuk. 


Gyűjtsetek ti is őszi terméseket! Menjetek 
minél gyakrabban kirándulni, amíg tart a szép 
idő! 


Szeretettel ölel mindnyájotokat: Faj TASNÁDI VARGA ÉVA: 
ÉS 


Dörmögő Dömötör 8 Höd-anyóka 
Ik Köd-anyóka Végigtáncol 
a bő ruhája alvó házon, 
al száll folyóra simogatja, 
x téli tájra. hogy ne fázzon. 
EÁ HI Jobbra billen, Hab-köpennyel 
DÜyélkézészátiák mél Ékesá ú balra lebben, f betakarja, 
társasjátékot találhattok. 98 játszik minden / fehér lesz a 
JÁRÓ KÖZZÉ Ma 9 őszi kertben. / patak partja. 


együtt izgulhattok 


a Dörmögő 


családdal; 
ki jut előbb 
a mézhez. 


e [A ( 
Tejfehéren Í Versenyt száll a 
) dagadozva, pajkos széllel, 

" Mintha éppen" fA KER VA 


fela Ina. őt az éjjel. ű 
1 v [/ 4 Éj? 

MADÁR ESZTER dos zza 

A kék szemű Matrjoska 


OROSZ NÉPMESE 


Mikolka nem volt gazdag. Sokat és öröm- 
mel dolgozott; bábukat készített. Először ki- 
faragta őket, azután csinos arcot és ruhát fes- 
tett rájuk. Kedvét lelte bennük. Amikor el- 
készült a munkával, elvitte Matrjoskáit — így 
hívta a babákat — a vásárra, ahol mindig nagy 
örömmel várták őket a gyerekek. Mikolka ba- 
bái nagyon kelendőek voltak. 

Egy alkalommal különösen szép Matrjoskát 
faragott. Csodakék szemet festett neki, és köz- 
ben felsóhajtott: 

— Ó csak gazdag volnék! Milyen jól élhet- 
nék akkor! 

Csodák csodájára a Matrjoska ekkor táncol- 


ni kezdett, és amerre csak fordult, nagy halom 
aranypénz termett a nyomában. Mikolka nem 
győzött álmélkodni. Teletömte a zsebeit, aztán 
elővett egy zsákot, hogy abba gyűjtse és elrejt- 
se a fényes aranypénzeket. 

A Matrjoska rákacsintott : 

— , Élj boldogul és örülj Mikolka! De farag- 
nod nem szabad ezután, mert a gazdagságod 
akkor olyan hamar úszik el, mint amilyen hir- 
telen az öledbe pottyant!" — mondta a Mat- 
rjoska, és eltűnt. 

— Mekkora szerencse! Most végre megpi- 
henhet a kezem! 

Mikolka felmászott a kemencére és jókorát 
aludt. Azután fogott egy kis aprópénzt és vett 
magának egy padot. 


4 

Amint ott üldögélt a padon, ezt gondolta: 
— Ugyan miért nem veszek magamnak mást 
is? Hiszen mindent megengedhetek magam- 
nak ! Azzal elindult, hogy mindent megvásárol- 
jon, amit csak megáhított. 

Amikor már túlontúl szűknek találta a 
kunyhóját, pompás házat építtetett magának. 
És amikor a ház is elkészült, keresett egy szép- 
séges feleséget. A feleség pedig megajándé- 
kozta őt egy kedves kis gyerekkel. 

— O, ez a szerencsés Mikolka ! Milyen nagy- 
szerűen, milyen boldogan él! — gondolták az 
emberek. 

De az öröm nem tartott sokáig. Mikolka 
egyszercsak elégedetlen és szomorú lett. Szép- 
séges feleségére és kedves kis gyerekére rá 


RÁKOSY ANIKÓ rajzai 


se nézett; unatkozott és búslakodott. Hát ezt 
ki érti? Talán nincs meg mindene, amit szere- 
tett volna? Csak nem beteg? 

Egy szép napon Mikolka eltévedt az erdő- 
ben. Szaladt, futott, hiába. Nem talált kiutat 
az erdőből. Mit volt mit tenni, leült egy óriási 
farönkre, lógatta a fejét, tekintete a fűbe 
meredt. 

Egyszerre csak felfedezett a fű között egy 
szép fadarabot. Nézte, nézte, és — maga sem 
tudta, hogyan — előkerült a zsebéből a bics- 
ka. Mikolka faragni kezdett. 

— Mindjárt készen lesz a Matrjoska! — 
mondogatta, dúdolgatta Mikolka. Örült, neve- 
tett, és egyszerre megértette, hogy miért is 
volt szomorú. 


sás (én 

— Gondold meg jól Mikolka! Ha újra farag- 
ni kezdesz, minden csodálatos gazdagságod el- 
tűnik! — figyelmeztette a Matrjoska. 

— Vesszen! Szívesen visszaadom! Mit ér 
nekem a sok sok pénz, ha nem tehetem azt, 
ami örömet szerez! 

Alig mondta ki ezeket a szavakat Mikolka, 
máris eltűnt a Matrjoska. 

Most már könnyen megtalálta a hazafelé 
vezető utat Mikolka. De amikor kilépett az 
erdőből, azt látta, hogy a pompás ház helyén 
újra a régi kunyhó áll. A felesége és a kisfia 
ott ülnek előtte. 

Hamarosan mind a hárman faragni kezdtek; 
méghozzá sok-sok jókedvvel, mert örömük 
telt a munkában. Szép házat is építettek ma- 
guknak, és boldogan, elégedetten, sokáig éltek. 

Fordította: ZOLTÁN ARANKA 

BENEY ZSUZSA: 


Űsz 


Gombolyodik puha pára, 

ritkás fény szitál a fákra, 
könny csillan meg kék szemén, 
sír az estike virága. 


Mért szomorú a világ ma? 


Halkan dúdolgat a szél, 
mint amikor kiságyadnál 
édesanya énekelget. 
Pillangózik a levél. 


Ha kigyúl az esti csillag. 
mért hallgat el ma a szél? 


Észreveszed árnyadat, 
nem süt, bársony sugarával 
csöndben simogat a nap, 
útra kelnek, messzi útra 


felnőttek a madarggsjőb 786 
ÉG 


Mély kút vize nem felejt [E at 
csillogása őrzi, rejti jú 7 . 


elmúlt arany nyaradat. 


TAMÁSI OROSZ JÁNOS: 


kering 
lehull 

az 
elszáradt 
falevél 


a hangya 
felrezzen " 


s figyel 


riadtan: 


micsoda 
fergeteg! 


BENCZE JÓZSEF: 


A kócsagos égen 
vinnék kosarakat 
és megkoronáznám 
az őszülő nyarat. 


AB 

Tudod-e, melyik a jobb kezed vagy 
a bal lábad? Ugye már nem téveszted 
el? Rajzolj minden gyerek jobb kezébe 
léggömböt, bal kezébe virágot! 


RÁKOSY ANIKÓ rajzai 


( ) ide te írd be az olda! számát! 


[gJÉ Hy [/ j alá ja 

XA ALA RA FSZ 

Keresd meg a kesztyűk párját! Színezd 
ki őket olyan színűre, mint a párjuk! 


jobbra 


balra 


jobbra 


balra 


jobbra 


balra 


jobbra 


Olvasd el, merre men- 


jen Bodri, hogy elérje a A b c 
csontot! Színezd ki az út- / 
ját! S.-T.- Kezi Ae 


DÖMÖTÖR NAPJA 


Október 26-án, Dömötör napján, megemlékezünk Sebők Zsigmondról, az íróról, akinek képzeletében 
megszületett lapunk címadó alakja: Dörmögő Dömötör. A mackó, akit a mi Dörmi apónk , öregapjának" 
mondhatunk, igen népszerű volt a mai dédik gyermekkorában; kalandjait még most is sokan emlegetik. 
Bemutatunk egy részletet a , Dörmögő Dömötör utazása Budapest körül" című elbeszélésből. 


SEBŐK ZSIGMOND: 


— Zebike —, szólt az öreg Dörmögő a bocs- 
nak — kérsz-e csokoládét? Budapest kedvence 
mohón felelt: 

— Kéhek! 

— Hát itt van öt forint. Eredj le az utcára, ott 
találsz egy szekrényt, annak a nyílásába dobd 
bele az ötforintost és kipottyan a csokoládé. 
Csak tartsd alá a mancsodat, hogy a földre ne 
essen! 

— Szehetethe méltó szekhény! — mondotta 
Zebi az r-eket elnyelve. Zsebre dugta az öt- 
forintost (mert úgy látszik Budapest kedvencé- 
nek kevés forint csörög a zsebében), és ugrán- 
dozva kifutott. Táncolva lejtett le a lépcsőn és 
szaladt az utcára. Ott csakhamar talált is egy 
vörösre festett, szép szekrényt. 

— Aha, ez a szekhény! — mondta elégedet- 
ten. — Itt a nyílás is. Sétálj be öt fohint, gyehe 
ki csukoládé! 

Beledobta a nyílásba a pénzt és a mancsát 
gyorsan a szekrény alá tartotta, hogy a kipoty- 
tyanó csokoládét fölfogja. Csámcsogott is előre 
az édes falathoz, ami most mindjárt az Ínyét 
csiklandozza. De bizony, nem hullott ki semmi 
a szekrényből. 


STUIBER ZSUZSA rajzai 


— Szekhényke, add máh ide a csukoládé- 
mat! — kérlelte Zebike a vasládát. — lszen 
megkaptad éhte az öt fohintot! 

A szekrény nem adott semmit. A bocs dühbe 
gurult. 

— Nem adod? — kiáltotta. — Te szemtelen; 
a pénzemet elveszed, a csukoládémat megtah- 
tod! De nem hagyom nálad, nem én! 

Megrázta a szekrényt, aztán elkezdte az ök- 
lével verni. 

A járókelők összecsoportosultak. 

— Miért vered ezt a szekrényt? — kérdezte 
egy fiú. 

— Miéht? Meht becsapott az ahcátlan. Bele- 
dobtam öt fohintot és nem pottyantotta ki 
a csukoládét. 

Nagy hahota keletkezett e szavakra. 

— Oh, te bikfic! — kiáltotta a fiú. — Hiszen 
ebbe nem pénzt kell dobni, hanem levelet. Ez 
levélszekrény és nem csokoládés szekrény. 

Zebikének leesett az álla. Éppen akkor köze- 
ledett Dörmögő Dorkával. 

— No, Zebike, hogy ízlett a csokoládé? — 
kérdezte. 

— Pompás levél íze volt — szólt közbe egy 
fiú mosolyogva. 

— Levél íze? — csudálkozott Dörmögő. 

— Persze. Mert őkelme a csokoládé-auto- 
mata szekrény helyett a levélszekrénybe dobta 
az öt forintot. 

— Gratulálok! — szólt kacagva Dörmögő. 

Zebi ráripakodott a fiúra: 

— Ki kéhdezett? Akkoh beszélj, ha kéhdez- 
nek. Nézd csak! Én kaptam a pénzt, hát oda 
dobom, ahová tetszik! 


Gyerekek! 


Napok óta törjük a fejün- 
ket, mivel is szerezhetnénk 
örömet Dörmi apónak a 
névnapján. Tudjuk, azt sze- 
reti a legjobban, ha rajzo- 
lunk neki. Ezért elhatároz- 
tuk: azt fogjuk lerajzolni, 
aminek az idei Dömötör na- 
pon a legjobban örültünk. 
Csudajó lenne, ha ti is meg- 
tennétek ugyanezt! Képzel- 
jétek csak, mennyi, mennyi 
örömet oszthatnátok meg 
Dörmivel! Kíváncsiak va- 
gyunk, vajon ti minek örül- 
tetek ezen a Dömötör na- 
pon. A legérdekesebb ké- 
pekből kiállítást rendezünk. 


Berci tp) lovi 


Bsz 


ENYEDY GYÖRGY: 


Peti meg a gesztenyék 


Kilenc sült gesztenyét kaptam, 
egyet mindjárt be is kaptam, 
aztán meg a másodikat. 

Sebaj, hét még mindig marad! 
No, gondoltam, ezt a hetet 
hazaviszem majd Öcsinek. 
Bandukolok szépen, lassan, 

s látom ám, hogy már csak hat van. 
Ugyan hová bújhatott a 
harmadik, az ebugatta? 

Hát a negyedikkel mi lett? 
Ejnye, ki hallott már ilyet? 

S az ötödik vajon hol van? 

Négy lapul csak a zacskóban. 

A legnagyobb meg, a fránya, 
hopp! most ugrott épp a számba! 
Így bizony csak három maradt, 

s kell ám szednem a lábamat, 
hogy legalább ezt a hármat 
átadhassam Sanyikának! 


E 


:STUIRÉR ZSAZSA TATA ém ess átes esztet ús esten 


Dühbe gurult az Elefánt. Tövestől tépte ki JURIJ JARAMIS: 
a hatalmas fákat. Összegyűltek az erdei vadak. 
Mit tegyünk? Kit küldjünk az Elefánthoz, hogy 
lecsendesítse? 

Elküldték a Tigrist. 

Az Elefánt azonban meg se hallgatta. Átnya- 
lábolta az ormányával, és fölhajította a fára. 

Elküldték a Majmot. 

Az Elefánt átdobta a hegy túlsó oldalára. 

Elküldték a Krokodilt. 

Az Elefánt bependerítette a folyóba. 

Kit küldjenek ezek után? 

Körbe ültek a vadak, és keseregtek. 

Ekkor megjelent a Kisegér. 

— Én megpróbálnám. 

— Mit akarsz, te kis töpörtyű! — szólt a Tig- 
ris. 

— EI se tudod képzelni, milyen dühös! — 
mondta a Majom. 

— Engem bedobott a vízbe! — tette hozzá 
a Krokodil. 

— Én azért megpróbálom! — ajánlotta a Kis- 
egér. 

És elment az Elefánthoz. 

Ekkorra az Elefánt már elfáradt a fanyűvés- 
ben; egy dombon üldögélt. Akkora volt, mint 
egy hegy. 

A Kisegér odalopakodott hozzá, és MEgESlke 
landozta a talpát. á 

Az Elefánt felnevetett és futásnak eredt. 

A Kisegér — utána. 

Azóta is kerüli az Elefánt a Kisegeret. 


Fordította: KELEMEN SÁNDOR SZÁVAY EDIT rajz; 

d 


GT 7; 


egy versre szeretett volna emlékezni, aminek 
csak két első sora jutott eszébe: , Köztudott, 
"/ hogy minden platán oly nyugodt. . . " Sétikáló 
arra gondolt, ha elsétikál a platánhoz, ott talán 
eszébe jut a folytatás, hogy milyen nyugodt 
minden platán, netán megsúgja neki a foltos 
kérgű óriás. De az ágon kuporgó, szomorú 
barát láttán szinte megfeledkezett az egészről. 
Elhatározta, hogy megnevetteti, de legalább is 73 
1 Í hl tŰ 


LE 9NÁY Tal, - 9 HETES 


— Egyik fülem sós, a másik paprikás, harma- 
dik meg nincsen, de itt akkor is Mészéva ül és 
senki más! 

n b Sétikáló tündér (aki boszorkány is volt, ha 
kellett!) egyetlen szuszra mondta mindezt 
a platánfa alatt. És a csodálkozástól még kere- 
kebbre nyílt amúgy is kerek szeme, a naper- 
nyője meg összecsukódott. A platánfa alsó ágán 5 
meg ott ült, vagyis gubbasztott, jobban mond- ús 
va, szomorkodott, sőt bánkódott Mészéva, ; 
Sétikáló régi tündértársa és barátja. . : 

— Hát te meg mit keresel ott? — kérdezte 
Sétikáló, mikor jól megnézte Mészévát, és ez 
bizony helyénvaló kérdés is volt, mert barátja .. 
tündér volt ugyan, de nem fára mászó, hanem se; 

. földön járó. A. 

Mészéva most egyszerű ezüstszürkében, al- vét 

mazöldben és tompa fehérben pompázott, s 4 

a: vagyis szomorkodott a platánágon. És nem vála- 
- szolt Sétikálónak, csak megvonta a vállát, ami 7 
tündérnyelven valami olyasfélét jelent, hogy 4 30E "aa ád 
,nem keresek és nem is találok semmit, dene I étert k ] 
kérdezősködj, mert hozzád sincs kedvem". ; 

Sétikáló azonban nem hagyta magát, vagyis 5" 
Mészévát. Igaz, a platánnal dolga volt, ugyanis 


d 


sa 
as 

fölvidámítja Mészévát. Fölhúzta hát tündéri er- 
nyőjét, megcsörgette boszorkányos kulcsait, 
keresztbe tette a lábát, hátra lapította a fülét, 
előretolta az orrát, mintha ormány lenne, egyik 
szemöldöke fölszaladt, a másik lefutott és ezer- 
egy ránc ugrabugrált az arcán, miközben azt 
kiáltotta: ,, Hej, mi a kő, kockakő kend? Mi 
a manót csücsül ott fent?" 

Mészéva, aki nagyon szeretett olvasni és 
egyesek szerint nem ís erdei tündér valójában, 
hanem könyvtündér, meg se rezzent nagy szo- 
morúságában a magvas mondókától. Sétikáló 
nyelt egyet, aztán vetett három bukfencet és 


ke 


közben elszavalta az Anyám tyúkját, de ez se ért 
semmit. Próbálkozott dallal, tánccal, bűvészet- 
tel és minden más művészettel, de hiába. Mit 
lehetett tenni? Semmit. A tündéri boszorkány 
egyre kisebb lendülettel bohóckodott, s lassan 
elszállt a kedve. Becsukta ernyőjét, visszaakasz- 
totta övére kulcsait, és olyan keserves. képet 
vágott, hogy Mészéva megkérdezte: 

— Valami baj van? 

— Van"— mondta Sétikáló szomorúan. — 
Bánatos lettem. És ne kérdezősködj, mert hoz- 


zád-sincs kedvem. 


Most aztán Mészéva szeme nyílott kerekre 
és akkora hahotára fakadt, hogy menten lehup- 
pant a platánról. 

— Mit nevetsz? — kérdezte Sétikáló sértet- 
ten. 

— Csak azt — felelte Mészéva —, hogy addig 
mulattattál, míg:bele nem szomorodtál, és még 
sem sikerült fölvidámítanod! 

Erre aztán Sétikáló is hahotázni. kezdett. 
Mészéván nevetett, aki annyira belefészkelő- 
dött a szomorúságba, hogy észre sem vette: 
régen elmúlt az egész. De akkor már mindket- 
ten nevettek és Mészéva megígérte, este elol- 
vassa az összes verseskönyvet és megfejti, 
hogyan folytatódik a két sor: , Köztudott, 
/ hogy minden platán oly nyugodt. : ." 


TANDORI DEZSŐ: 


lesinke, a széncinke 


Hozzánk került Icsinke, 
kiderült, hogy széncinke. 
Fényes fekete a feje, 

mint a tű, a csőre hegye! 
Fölnevelni nem volt nehéz. 
És azóta a cinke-ész 
járását csodálhatjuk, 
okosságát láthatjuk. 
Ujjunkat a kalitkába 
dugjuk? Kapaszkodó lába, 
szürke lába — elkapja. 
Csőrével megvagdossa. 

Ha kiengedjük, repüljön — 
ezért is: fejünkre üljön! 
Villámgyorsan vágódik le 
mindenhová, nagy vadász! 


sa [-iti-csi-csiii!"-től zeng a ház. 


Szabadon röpdös lcsinke! 
Aztán fáradtan hasal 
tenyerünkben, cinke-dal 

nem szól; ennek mi a titka? 
Szeretne már a kalitka 
rácsa mögött lenni! Enni! 
Egy kis cinkéset pihenni . . . 
Mászkálgatni függeszkedve, 
ehhez jött meg cinkénk kedve. 
Kezünk a kali-ajtóban, 

ő meg — besétál. És jól van. 

Kösd össze vonallal azokat a tárgyakat, amelyek egyfor- 
ma anyagból készültek. Az egyiknek nincs párja. Melyik 
az? Rajzold le Dörmögőnek! 


TALÁLÓS KÉRDÉSEK 


Melyik az az állat, amelyik 
magasba emeli a fejét néhány 
csepp vízért, és lehajtja néhány 
szem gabonáért? 

04 v) 


Két ruha: minden embert 
betakar, és sohasem szakad el. 
Az egyik sötét, a másik világos. 
Mi az? 

(pyozsí9 zD s9 jpddpu y) 


Tudod-e, mire használták 
régen ezt a tárgyat? Mi 
a neve? 


HORVÁTH ZOLTÁN fotója 


PETREKANICS ADRIENN 8 éves 
olvasónk küldte ezeket a szép baba- 
bútorokat Kunbajáról. Tejfölös po- 
harakból vágta ki, és színes anyaggal 
díszítette őket. Köszönjük a jó öt- 
letet! 


MADÁR ESZTER rajzai 


sztk sz áll 


HORVÁTH ZOLTÁN fotója 


GYÁRFÁS ENDRE: 


— Szép az őszi délután. 
Nagyanyóka vár reám. 
Megígértem, el is megyek 
— fogadkozik Berci gyerek. 
— Veled tartunk — mondja Borka. 
— Finom lesz a diótorta. 
Ha jól sejtem, azzal vár a 
Nagyanyóka uzsonnára. 


Mennek, mancsot mancsba öltve, 
leszállnak a Tölgyes Völgybe, 
átvágnak a Rózsás Réten, 

s megállnak a ház tövében. 
Nagyanyó a kertet ássa, 
szisszen minden meghajlásra. 
— A reumád? — kérdi Marci. 
— Bizony. Nem hagy hajolgatni. 
Holott, látod, sok a dolog, 
végére csak este jutok. 

— Azt már nem — szól Bori fürgén. 
— Van-e gyorsabb kertész, mint én? 
Berci s Marci rikkant: — Van hát! 
Vállaljuk a kerti munkát! 


Marci megy a dáliásba, 
hogy a gumókat kiássa. 
(A pincében telelnek át. 
Jövőre is legyen virág!) 


Bori gereblyére kap, 

hullott lombot, gallyakat 

nagy kupacba gyűjt sietve. 

— Ne mondják, hogy rest a medve! 


Berci meg a rózsafáknak 

készít háncsból téli , sálat". 

— Annyi itt a tennivaló, 

nem is győzném — szól Nagyanyó. 


Ezt az oldalt te színezd ki! 


Munka után mancsot mosnak, 
s Nagyanyó a három bocsnak 
asztalt terít, tortát tálal. 
Azután meg búcsúzásig 
elbeszélget, tréfál, játszik, 
énekel az unokákkal. 


SÓTI KLÁRA rajzai 


Kedves Felnőttek! 


Mindnyájan mondtuk már 
kisgyereknek: Legyél jó! Ha jó 
leszel elmegyünk az állatkert- 
be; ha jó leszel tovább nézhe- 
ted a televíziót; kapsz olyan 
matchboxot, amilyen a Zsolti- 
nak van; megkapod a gördesz- 
kát, az új ruhát, a toronyórát 


lánccal... ba jó leszel! 
Túlontúl ismerős szavak, 


amelyeket közhellyé koptattak 
a bennünket felnevelő generá- 
ciók meg mi magunk, de ame- 
lyeknek új jelentőséget adott 
Móricz Zsigmond, amikor le- 
írta: Légy jó mindhalálig! Mind- 
halálig? — tűnődik a felnőtt, 
aki elolvasta a regényt. Hiszen 
az Író éppen azt mutatja fel, 
milyen sebezhető, milyen ki- 
szolgáltatott volt a kisgyerek, 
aki a ,jóság" akkori normái 
szerint élt! 

Ha Móricz kortársait arról 
faggatták, milyen a jó gyerek, 


általában azt felelték: eng e- 
delm es. Engedelmeskedik a 
felnőtteknek, akik tudják, mi a 
helyes, akik szeretik őt, megvé- 
dik a bajoktól, és megmondják, 
mikor mit tegyen. Csak fogad- 
jon mindig szót, csak rendelje 
alá akaratát az övéknek! 
Sikerülhetett-e a tekintélyt 
túlhangsúlyozó, a gyerekek ön- 


állóságát erősen korlátozó fel- 
nőtt viselkedéssel kiegyensú- 
lyozott, életrevaló, boldog em- 
bereket nevelni? Aligha. Ma is 
itt élnek közöttünk ennek a 
nevelői magatartásnak jellegze- 
tes ,eredményei " : az agresszív, 
nehezen alkalmazkodó, kímé- 
letlen törtetők, akik hamar el- 
lenszegültek a felnőtteknek, és 

itt élnek a képzeletszegény, ha- 
tározatlan, jámbor szolgalelkek, 
akik beletörődtek helyzetükbe. 
És szüleik, a hajdani magabiztos 
mindenhatók, — mindentudók, 
akik mára elbizonytalanodtak, 
megöregedtek, többnyire elé- 
gedetlenek az új generációval, 
mert kevéssé képes az egyre 
változó körülményekhez alkal- 
mazkodni, alig képes gyorsan 
tájékozódni, mérlegelni, önál- 
lóan dönteni. 

Vajon a mai gyerekek tud- 
nak-e majd? 

, Gyereknek lenni azért 
rossz, mert... semmid sincs, 
amit magad választottál. . . " — 
írja a költő, a gyerekek jó isme- 
rője, és igaza nyilvánvaló, el- 
gondolkoztató. 

Kapnak-e gyerekeink a mai 
családban elég alkalmat arra, 
hogy gyakorolják a választás, 
döntés képességét? Kapnak-e 
elégséges és türelmes választ a 
miértjeikre, amelyek alapján 
dönthetnének? Egyáltalán meg- 
tiszteljük-e személyüket azzal, 
hogy legalább néha kikérjük a 
véleményüket? Kérdeznek-e ők 
is bennünket személyes dolga- 
inkról? 

Hogy miben is dönthetnének 


ilyen kicsi gyerekek? Mit is vá- 
laszthatnának? Sokmindent. Já- 
tékaik jelentős részét például, 
a rendet, ahogyan elhelyezik 
őket a polcukon; néhanapján 
megválaszthatnák az ételüket, 
a ruháikat, a díszek helyét szo- 
bájuk falán, a vasárnapi közös 
programot stb. Amilyen mér- 
tékben gyarapodnak ismere- 
teik, úgy bővülhet a kör. A min- 
dennapi élet számtalan döntési 
lehetőséget kínál; a felismeré- 
sükhöz szükséges fantáziáért 
pedig bizonyára nem kell a 
szomszédba mennünk... Ke- 
vés az idő? Igaz. Eggyel több ok 
arra, hogy azt a keveset, ame- 
lyet a gyerekekkel töltünk, 
vonzóvá tegyük. 

Talán néhány szívmelengető 
kérdéssel is kiegészülhetne csa- 
ládi szótárunk. Ilyenekkel: — 
Neked hogy tetszik? — Mit 
gondolsz, így jó lesz? — Szeret- 
néd? — Elmenjünk holnap? — 
Meghívjuk őket? —  Megve- 
gyük? — Mit vigyünk magunk- 
kal? . . . 

Előbb-utóbb — visszahalljuk 
gyerekeinktől a saját szavain- 
kat. Lesz majd elég örömünk 
ezekben a szavakban? 

Kun Magda 


EMLÉKEZTETŐ 
szülőknek, nagyszülőknek 


Folyóiratunk — oldalszá- 
mozásának alapszíne (a 
dominőké) mindig azt 
mutatja, hogy milyen 
korú —— gyermekeknek 
ajánljuk írásainkat. 

O Piros alapszín: 3—4 éve- 
seknek; 

O kék alapszín: 5—6 éve- 
seknek; 

O sárga alapszín: első osz- 
tályosoknak; 

O fehéralap: mindenkinek 


A szerkesztőség 
belső munkatársait 
Kun Magda olvasószerkesztő, 


Kovács Endre képszerkesztő, 
Madár Eszter levelező, 

Ismét bábszínház! 


Vágd körül a bábjáték szerep- 
lőit és a ,zöld mezőt" a vastag, 
fekete vonalak mentén! Fogj 
hurkapálcákat vagy szívószála- 
kat, és vágd be egy kis darabon 
az egyik végüket! A kivágott 
formákat csúsztasd a pálcák 
nyílásába; már kezdődhet is az 
előadás! 

Mesélj te is: próbáld folytatni 
a túloldalon olvasható történe- 
tet! Találj ki új szereplőket és 
rajzold le őket! 

Hol jártál háránykám? 


— Hol jártál, báránykám? 

— Zöld mezőben, asszonykám! 
— Mit ettél, báránykám? 

— Édes füvet, asszonykám! 

— Mit ittál, báránykám? 

— Forrásvizet, asszonykám! 
— Ki vert meg, báránykám? 
— Szomszédlegény, asszonykám! 
— Sírtál-e, báránykám? 

— Sírtam biz én, asszonykám! 
— Hogy sírtál, báránykám? 

— Ehem-behem, asszonykám! 


(Magyar népköltés ) 

